Diari Oficial de la Generalitat Valenciana


Sumari del DOGV 7406, del 19-11-2014 (2014/10640)

RESOLUCIÓ de 13 de novembre de 2014, de la directora general de Recursos Humans, que resol la convocatòria d'ajudes socials de l'any 2011 del personal laboral de l'Administració de la Generalitat.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7406

Data del DOGV
:   19-11-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/10294


Data del document
:   13-11-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * ajuda pública

RESOLUCIÓ de 13 de novembre de 2014, de la directora general de Recursos Humans, que resol la convocatòria d'ajudes socials de l'any 2011 del personal laboral de l'Administració de la Generalitat. [2014/10808]  
L'Orde 9/2014, de 30 de maig, de la Conselleria d'Hisenda i Administració Pública, va regular i va convocar el Fons d'Ajudes Socials de l'any 2011, per al personal laboral al servici de l'Administració de la Generalitat.  
La Comissió del Fons d'Ajudes Socials de 2011 va instruir el procediment d'acord amb l'article 14 de l'esmentada orde, i va fer pública la situació provisional de les sol·licituds, la qual cosa va iniciar el termini de 10 dies hàbils perquè les persones interessades al·legaren el que consideraren oportú.  
Resoltes les al·legacions, la Comissió del Fons d'Ajudes Socials eleva la proposta de resolució de conformitat amb el que establixen els articles 15 i 16 de l'Orde 9/2014, de 30 de maig, de 2014, i en virtut del que disposa l'article 17.1 d'esta, resolc:  
  
Primer  
1. Concedir l'ajuda social al personal que es menciona en l'annex I, en la quantia total bruta individual expressada en la dita relació.  
2. A les quantitats que figuren en l'annex I se'ls aplicarà la retenció legalment establida en concepte de retenció a compte de l'Impost sobre la Renda de les Persones Físiques.  
3. A les quantitats reconegudes se'ls descomptarà, si és el cas, la quota corresponent de la Seguretat Social.  
4. L'import total brut que figura en la relació de l'annex I ascendix a 291.133,34 -  
  
Segon  
Remetre el personal indicat en l'annex I el document en què es detallen els càlculs efectuats per a obtindre la seua quantia individualitzada.  
  
  
Tercer  
Desestimar i, si és el cas, tindre per desistides les sol·licituds enumerades en l'annex II pels motius que hi consten.  
  
Quart  
S'efectuarà l'ingrés de les quanties que corresponen a cada una de les persones indicades en l'annex I, de la manera següent:  
- Per al personal que estiga en situació d'alta en la nòmina del personal al servici de l'Administració de la Generalitat, a través del compte bancari que tinga indicat per a l'ingrés periòdic de la seua nòmina;  
  
- Per al personal que no estiga en situació d'alta en la nòmina del personal al servici de l'Administració de la Generalitat, en el compte bancari que haja acreditat ser el titular.  
  
Quint  
Publicar la present resolució en el Diari Oficial de la Comunitat Valenciana.  
  
Contra esta resolució es pot interposar reclamació prèvia a la via judicial laboral davant d'esta unitat administrativa, segons el que establix l'article 125, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 69, de la Llei 36/2011, de 10 d'octubre, reguladora de la jurisdicció social.  
  
València, 13 de novembre de 2014.- La directora general de Recursos Humans: Ana Brugger Navarro.